Държавен вестник, бр. 20, 2006 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  20
МИНИСТЕРСТВО
НА ВЪТРЕШНИТЕ РАБОТИ
МИНИСТЕРСТВО
НА ВЪНШНИТЕ РАБОТИ
ДЪРЖАВНА АГЕНЦИЯ
ЗА ЗАКРИЛА НА ДЕТЕТО
ИНСТРУКЦИЯ № Iз-207
от 15 февруари 2006 г.
за прилагане на мерките по чл. 76а от Закона
за българските документи за самоличност
Раздел I
Общи положения
Чл. 1. С тази инструкция се регламентират
редът и организацията за осъществяване на вза-
имодействието между органите на Министерст-
вото на вътрешните работи (МВР), Министер-
ството на външните работи (МВнР) и Държав-
ната агенция за закрила на детето (ДАЗД) при
прилагане на мерки по чл. 76а, ал. 1 от Закона за
българските документи за самоличност (ЗБДС).
Чл. 2. Мерките по чл. 76а, ал. 1 ЗБДС се
прилагат спрямо деца—български граждани.
Чл. 3. Всички действия, предприети в изпълне-
ние на тази инструкция, се осъществяват при спаз-
ване разпоредбите на действащото законода-
телство за достъп, събиране, съхранение, използ-
ване и разкриване на сведения, представляващи
лични данни, държавна или служебна тайна.
Чл. 4. При изпълнение на задълженията по
тази инструкция МВР, МВнР и ДАЗД осъщест-
вяват координацията и взаимодействието меж-
ду институциите в страната и в чужбина по при-
лагане на мярката за закрила на детето с цел
превенция на последващо извеждане.
Раздел II
Ред за прилагане на мерките по чл. 76а,
ал. 1 ЗБДС
Чл. 5. Мерките по чл. 76а, ал. 1 ЗБДС се при-
лагат при наличието на данни, постъпили от бъл-
гарски или чужд компетентен орган за деца, ко-
ито по време на пребиваването си в чужбина са
били въвлечени или използвани за дейности по
чл. 11 от Закона за закрила на детето (ЗЗД).
Чл. 6. При получаване на данни в МВнР чрез
дипломатическите и консулските представител-
ства на Република България за обстоятелства-
та по чл. 11 ЗЗД министерството в срок до
24 часа ги изпраща на ДАЗД и МВР. При необ-
ходимост МВнР чрез своите дипломатически и
консулски представителства изисква допълни-
телна писмена информация или документи от
местните компетентни органи, установяващи
фактите по конкретния случай.
Чл. 7. Дипломатическите и консулските
представителства на Република България из-
дават временен паспорт за завръщане в Репуб-
лика България на дете, което няма документ за
задгранично пътуване.
Чл. 8. (1) При постъпили данни в МВР от
български или чужд компетентен орган, че по
време на пребиваването си в чужбина дете е
било въвлечено или използвано за дейностите
по чл. 11 ЗЗД, в 7-дневен срок МВР изпраща
постъпилата информация по случая на ДАЗД
за становище или предложение за прилагане на
мярката по чл. 76а, ал. 1 ЗБДС.
(2) В случаите по ал. 1 органите на МВР:
1. установяват или потвърждават самолич-
ността и местоживеенето на детето, семейство-
то, близки и роднини;
2. осигуряват представител и предприемат
действия по посрещане на детето на съответ-
ния ГКПП;
3. уведомяват ДАЗД за предприемане на
мерки за закрила на детето по ЗЗД.
Чл. 9. При постъпване на първоначални дан-
ни в ДАЗД за нарушени права по чл. 11 ЗЗД на
дете, пребивавало в чужбина, ДАЗД изпраща
незабавно информацията в МВР за предприе-
мане на действията по чл. 8, ал. 2, т. 1 и 2 от
тази инструкция.
Чл. 10. Председателят на ДАЗД след проуч-
ване на фактите и обстоятелствата изготвя
мотивирано предложение или становище за
прилагане на мерките по чл. 76а, ал. 1 ЗБДС и
в срок до 7 дни го изпраща на компетентния
орган на МВР, прилагащ мярката, определена
със заповед на министъра на вътрешните рабо-
ти. В предложението или становището се по-
сочва и срокът, за който мярката следва да бъде
приложена, съгласно чл. 76а, ал. 2 ЗБДС.
Чл. 11. След получаване на предложението
МВР уведомява писмено детето и неговите ро-
дители или законни представители за започна-
лата процедура съгласно разпоредбите на чл. 7
ЗАП, освен ако това не представлява риск за
детето и изрично е посочено в предложението
на председателя на ДАЗД.
Чл. 12. При постъпили нови данни в ДАЗД,
налагащи изменение или отмяна на мерките по
чл. 76а, ал. 1 ЗБДС, председателят на ДАЗД из-
праща на министъра на вътрешните работи или
на упълномощени от него длъжностни лица мо-
тивирано предложение за изменение или отмя-
на на мярката.
Чл. 13. Заповедта за прилагане на мярката
се съобщава на заинтересованите лица в сроко-
вете и по реда на чл. 17 ЗАП.
Чл. 14. При постъпили нови данни в МВР,
налагащи изменение или отмяна на мярката по
чл. 76а, ал. 1 ЗБДС, МВР изпраща постъпилите
документи на ДАЗД за изготвяне на становище
за изменение или отмяна на мярката.
Заключителна разпоредба
Параграф единствен. Тази инструкция се
издава на основание на чл. 76а, ал. 4 от Закона
за българските документи за самоличност във
връзка с чл. 11 от Закона за закрила на детето.
Министър на вътрешните работи:
Р. Петков
Министър на външните работи:
И. Калфин
За председател на Държавната агенция
за закрила на детето: В. Банова
14502